Džons Hainds

Džons Rasels Hainds (;  — ) bija angļu astronoms, Karaliskās biedrības biedrs, Karaliskās Astronomijas biedrības biedrs.

 Biogrāfija 
Džons Hainds piedzima 1823. gada 12. maijā Notingemā mežģīņu fabrikanta ģimenē. Mācījās Notingemas ģimnāzijā, 17 gadu vecumā devās uz Londonu mācīties par civilo inženieri. Pateicoties Čārlza Vitstona (Charles Wheatstone) palīdzībai, 1840. gada beigās viņš sāka strādāt Karaliskajā Griničas observatorijā Džordža Bidela Eirija (George Biddell Airy) vadībā.Obituary Notices: Hind, John Russell 1844. gadā Dž. Hainds kļuva par Džordža Bišopa observatorijas vadītāju. No 1853. gada līdz 1891. gadam vadīja Nautical Almanac. 1863. gadā tika ievēlēts Karaliskajā biedrībā. 1880. gadā bija Karaliskās Astronomijas biedrības vadītājs.

 Atklātie asteroīdi: 10 7 Irīda   8 Flora   12 Viktorija   14 Eirēne   18 Melpomene   19 Fortūna   22 Kalliope   23 Talija   27 Eiterpe   30 Urānija  
Džons Hainds ir viens no pirmajiem asteroīdu pētniekiem (atklājis 10 asteroīdus), atklājis maiņzvaigznes Zaķa R, Dvīņu U un Vērša T. Atklājis, ka Cefeja μ ir maiņzvaigzne. 1848. gada 27. aprīlī atklāja novu Čūskneša zvaigznājā.Nova Ophiuchi No. 2,. , Hind's new star of 1848

Hainda vārdā nodēvēti Mēness krāteris Hainds, asteroīds 1897 Hainds, Hainda mainīgais miglājs (zināms arī kā NGC 1555), Hainda tumšsarkanā zvaigzne jeb Zaķa R.

Bija precējies ar Feniju Fulleri (Fanny Fuller), viņiem bija seši bērni. Miris Tvikengemā 1895. gadā.

 Atsauces 

Kategorija:Notingemšīrā dzimušie
Kategorija:Angļu astronomi